75 



Araceer frodig, men de stode dog ret spredt. Polypodium 

 Swartzii Baker er en klatrende Bregne og som saadan den 

 mest ejendommelige blandt disse, desuden kan nævnes Poly- 

 podium Phyllitidis L. , Blechnum occidentale og Polypodium 

 tetragonum Sw. Især vare Araceerne hyppige, mest de samme 

 to Arter som paa St. Thomas, men desuden maa mærkes en 

 pragtfuld stor Art (vistnok Philodendron giganteum Sch.), der 

 hører til den Klasse af Epifyter, hvis Luftrødder naa ned i 

 Jorden. Foruden disse lange Rødder har den mindre, vand- 

 rette, der spænde om den Træstamme, som bærer Planten, 

 og saaledes holde den fast; hertil bidrager det ogsaa, naar 

 selve Epifyten slynger sig et Par Gange om Stammen. Bladene 

 paa de Exemplarer, vi saa, vare henimod meterlange, og de 

 stode over hinanden i 3 — 4 Etager. Dette kunde tyde paa 

 en periodisk Væxt. En almindelig Skyggeplante var ogsaa 

 det bredbladede Græs Pharus glober Kth. 



Anden Bundvegetation end den nævnte manglede næsten 

 ganske; ved Vejkanter eller paa andre, mere aabne Steder 

 stod f. Ex. Bryophyllum calycinum Salisb. , der kunde blive 

 mandshøj. Den er vel kjendt paa Grund af sine Blades 

 Evne til at danne Knopper. Efter Johow 1 ) har denne 

 Plante to Slags Blade: hele og fjersnitdelte ; de sidstnævnte 

 vise sig først, naar Planten har naaet en vis Alder, og da 

 de ere meget let afifaldende, synes de at være særlig ind- 

 rettede til at formere Planten ad vegetativ Vej. Evnen til 

 at danne Knopper dele de dog med de hele, mindre let af- 

 faldende Blade. Som en lille Busk optraadte her Pimenta 

 acris W. & A., en Myrtacé, af hvilken der destilleres det be- 

 kjendte „Bayrum". 



Lianerne vare meget fyldig repræsenterede, især vare 

 Piperaceer (Enckea, Peper omia), Panicum divaricatum og den 

 smukke Gomposité Mikania gonoclada DG. karakteristiske, 



l ) Vegetationsbilder aus Westindien u. Venezuela (Kosmos 1884). 



